**projektas**

**reg. Nr. T-90**

**2.1. darbotvarkės klausimas**

**Pasvalio rajono savivaldybės taryba**

**Sprendimas**

**DĖL PASVALIO RAJONO SAVIVALDYBĖS MERO POLITINIO (ASMENINIO) PASITIKĖJIMO VALSTYBĖS TARNAUTOJŲ SKAIČIAUS NUSTATYMO**

2023 m. balandžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 10 punktu, 16 straipsnio 1 dalimi, 27 straipsnio 2 dalies 21 punktu, atsižvelgdama į atsižvelgdama į Pasvalio rajono savivaldybės mero 2023 m. balandžio 19 d. potvarkį Nr. MV-25 „Dėl siūlymo nustatyti mero politinio (asmeninio) pasitikėjimo valstybės tarnautojų pareigybių skaičių pateikimo“, Pasvalio rajono savivaldybės taryba nusprendžia:

1. Nustatyti Pasvalio rajono savivaldybės mero politinio (asmeninio) pasitikėjimo valstybės tarnautojų skaičių:

|  |  |  |
| --- | --- | --- |
| Eil. Nr. | Valstybės tarnautojo pareigybės pavadinimas | Pareigybių skaičius |
| 1. | Vicemeras | 2 |
| 2. | Savivaldybės tarybos posėdžių sekretorius | 2 |
|  | Iš viso: | 4 |

2. Pripažinti netekusiu galios Pasvalio rajono savivaldybės tarybos 2015 m. birželio 25 d. sprendimą Nr. T1-74 „Dėl Savivaldybės tarybos ir mero sekretoriato sudarymo ir jo pareigybių skaičiaus nustatymo“ (su visais aktualiais pakeitimais).

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Juridinio ir personalo skyriaus vedėja

J. Karčiauskienė

Suderinta DVS Nr. RTS-92

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBĖS MERO POLITINIO (ASMENINIO) PASITIKĖJIMO VALSTYBĖS TARNAUTOJŲ SKAIČIAUS NUSTATYMO**

2023 m. kovo 28 d.

Pasvalys

**1. Sprendimo projekto rengimo pagrindas.** Lietuvos Respublikos vietos savivaldos įstatymo 15 straipsnio 2 dalies 10 punkte nustatyta viena iš savivaldybės tarybos išimtinių kompetencijų – nustatyti savivaldybės mero politinio (asmeninio) pasitikėjimo valstybės tarnautojų skaičių.

**2. Sprendimo projekto tikslai ir uždaviniai.**

Atsižvelgiant į Pasvalio rajono savivaldybės mero siūlymą, kuris teikiamas vadovaujantis Lietuvos Respublikos vietos savivaldos įstatymo 27 straipsnio 2 dalies 21 punktu, bei įvertinus tai, kad pirmajame išrinktos naujos Pasvalio rajono savivaldybės tarybos posėdyje gali būti svarstomas Pasvalio rajono savivaldybės mero politinio (asmeninio) pasitikėjimo valstybės tarnautojų skaičiaus nustatymo klausimas, nes Pasvalio rajono savivaldybės merui sudėtinga be vicemerų, tarybos posėdžių sekretoriaus (-ių) vykdyti jo kompetencijai priskirtas funkcijas ir organizuoti Pasvalio rajono savivaldybės tarybos darbą, siūloma nustatyti Pasvalio rajono savivaldybės mero politinio (asmeninio) pasitikėjimo valstybės tarnautojų skaičių.

Papildomai paminėtina, kad:

1) didžiausias galimas vicemerų skaičius nustatomas atsižvelgiant į savivaldybės tarybos narių skaičių, t. y. savivaldybėje, kurios tarybą sudaro 41 ir daugiau tarybos narių, gali būti steigiamos ne daugiau kaip keturios vicemero pareigybės; savivaldybėje, kurios tarybą sudaro 27–31 tarybos narys, gali būti steigiamos ne daugiau kaip trys vicemero pareigybės; kitose savivaldybėse gali būti steigiama ne daugiau kaip dvi vicemero pareigybės (Lietuvos Respublikos vietos savivaldos įstatymo 32 straipsnio 3 dalis);

2) šiuo metu Lietuvos Respublikos vietos savivaldos įstatyme nebenumatyta savivaldybės tarybai galimybė steigti savivaldybės tarybos ir mero sekretoriatą, o vietoje šio kolegialaus darinio įstatymas nustato reikalavimą, kad tarybos posėdžius aptarnautų tarybos posėdžių sekretorius (-iai) – politinio asmeninio pasitikėjimo valstybės tarnautojas (-ai), kurių skaičių nustatys taryba, o į pareigas skirs meras.

**3. Kokios siūlomos naujos teisinio reguliavimo nuostatos ir kokių rezultatų laukiama:**

Nustačius Pasvalio rajono savivaldybės mero politinio (asmeninio) pasitikėjimo valstybės tarnautojų skaičių ir šiam sprendimui įsigaliojus, į pareigas bus paskirti politinio (asmeninio) pasitikėjimo valstybės tarnautojai, padėsiantys Pasvalio rajono savivaldybės merui vykdyti jo kompetencijai priskirtus klausimus.

**4. Skaičiavimai, išlaidų sąmatos, finansavimo šaltiniai**. Lėšos šių valstybės tarnautojų darbo užmokesčiui.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Pasvalio rajono savivaldybės meras tvirtins šių valstybės tarnautojų pareigybių aprašymus, skirs juos į pareigas, pradės vicemerų skyrimo procedūras teisės aktų nustatyta tvarka.

**7. Sprendimo projekto antikorupcinis vertinimas.** Neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Pasvalio rajono savivaldybės meras.

Skyriaus vedėja Jurgita Karčiauskienė